Lāslo Sabo

Lāslo Sabo (; dzimis  Budapeštā, Austroungārijā, miris  Budapeštā, Ungārijā) bija Ungārijas starptautiskais lielmeistars šahā (1950), kurš aptuveni 20 gadus bija labākais Ungārijas šahists, kā arī viens no 12 labākajiem šahistiem pasaulē.

 Jaunība 
Šahu sācis spēlēt 6 gadu vecumā, no 14 gadu vecuma piedalījies sacensībās, bet 17 gadu vecumā kļuvis par nacionālo meistaru. Pirmais lielais panākums tika sasniegts 1935. gadā, kad izcīnīja uzvaru Ungārijas šaha čempionātā. Pēc šī panākuma tika iekļauts savas valsts komandā Pasaules 6. šaha olimpiādē Varšavā.OlimpBase :: 6th Chess Olympiad, Warsaw 1935, Hungary Šajā laikā Sabo strādāja par bankas darbinieku.
1938./39. gadā uzvarēja Hastingsas starptautiskajā turnīrā.Premier Winners - Hastings Intl Chess Congress 1939. gadā piedalījās arī 2. Ķemeru - Rīgas starptautiskajā turnīrā, kur dalīja 2.-3. vietu.Kemeri 1939 - 365Chess.com Tournaments

 Šaha profesionālis 
Otrā pasaules kara laikā iesaukts darba vienībās un nokļuvis padomju armijas gūstā.

Pēc atbrīvošanas kļuvis par šaha profesionāli un Ungārijas spēcīgāko šahistu. Trīs reizes piedalījies pretendentu turnīros - 1950. gadā Budapeštā palicis 9. vietāWorld Chess Championship : 1949-51 cycle : 1950 Budapest Candidates(iekļuvis turnīrā pēc 2. vietas Saltšobādenas starpzonu turnīrāWorld Chess Championship : 1949-51 cycle : 1948 Saltsjobaden Interzonal), 1953. gadā Cīrihē bijis 12. vietā, 1956. gadā Amsterdamā dalījis 3.-7. vietu.World Chess Championship : 1955-57 cycle : 1956 Amsterdam Candidates

11 reizes spēlējis Ungārijas komandas sastāvā Pasaules šaha olimpiādēs, tajā skaitā 5 reizes pie pirmā galdiņa. 1937. gadā izcīnījis individuālo un komandas sudraba medaļas,OlimpBase :: 7th Chess Olympiad, Stockholm 1937, Hungary 1952. gadā - individuālo bronzu,OlimpBase :: 10th Chess Olympiad, Helsinki 1952, Hungary 1956. gadā - komandas bronzu,OlimpBase :: 12th Chess Olympiad, Moscow 1956, Hungary bet 1966. gadā - komandas bronzu un individuālo sudrabu.OlimpBase :: 17th Chess Olympiad, Havana 1966, Hungary Savas karjeras laikā uzvarējis vairāk nekā 20 starptautiskajos šaha turnīros.

1950. gadā Starptautiskā Šaha federācija FIDE Sabo kā vienam no pirmajiem piešķīra starptautiskā lielmeistara nosaukumu, bet 1954. gadā viņš kļuva arī par starptautisko šaha tiesnesi.

Sabo daudzus gadus bija ungāru šaha žurnāla "Magyar Sakkelet" galvenais redaktors, tāpat viņš ir vairāku šaha grāmatu autors.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē olimpbase.org (Šaha olimpiādes)
  šahista profils vietnē olimpbase.org (Eiropas komandu čempionāti)

Kategorija:1917. gadā dzimušie
Kategorija:1998. gadā mirušie
Kategorija:Budapeštā dzimušie
Kategorija:Ungārijas ebreji
Kategorija:Ungārijas šahisti
Kategorija:Šaha tiesneši